《如梦令 赠权知微》
金朝·马钰

权老万缘一撇。意马心猿顿歇。杳默湛澄中，无影人人欢悦。

欢悦。欢悦。性似清风明月。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。